MS Oasis of the Seas

** Oasis of the Seas** je 
norveško-američki brod za krstarenje, izgrađen 2009. u finskom brodogradilištu *STX Europe* (bivši *Aker Finnyards*) u gradu Turku, za kompaniju *Royal Caribbean International*. Prvi izgrađeni brod iz klase *Oasis*. Zajedno s blizancem *[[MS Allure of the Seas]]*, najveći putnički brod ikada izgrađen.

## Izgradnja
Projekt, u kojem su sudjelovali projektni uredi *Atkins Global, NB&D, RTKL, Waterfield Design Group* i *Wilson Butler Architects*, započet je 2004.- 2005., te je kao prva jednica nove klase *Oasis*, ranije poznate kao "Projekt *Genesis*",
 naručen veljače 2006. Kobilica je položena 11. prosinca 2007. u brodogradilištu *STX Europe* gdje su izgrađeni svi brodovi klasa *[[Klasa Voyager|Voyager]]* i *[[Klasa Freedom|Freedom]]*. Porinut je, točnije - isplovio je iz suhog doka, 21. studenoga 2008., a prve pokusne vožnje obavljene su lipnja 2009. kada je registrirana i maksimalna brzina od 23,8 čvorova. 

Imenica *Oasis* (hrv. *[[Oaza]]*) iz naziva broda izabrana je na javnom natječaju svibnja 2008. 15. travnja 2009. Kompanija *RCI* objavila je da su zaokružili financiranje izgradnje broda. Cijena izgradnje procjenjuje se na 1&nbsp;240&nbsp;000&nbsp;000 američkih dolara. Brod je isporučen naručitelju 28. listopada, 2009. Dva dana kasnije isplovio je za svoju baznu luku Port Everglades na Floridi u Sjedinjenim Državama. Prilikom napuštanja Baltičkog mora, brod je prošao ispod mosta Storebæltsbroen u Danskoj sa samo oko 0,6 m međuprostora.

## Tehničke karakteristike
Tonaža je 225&nbsp;282 brt (43% više u odnosu na brodove klase *Freedom*, dosadašnjih najvećih putničkih brodova). Dužina cruisera je 360 m, širina, 47 m (na vodenoj liniji), visina 65 m +7 metara iznad vodene linije i s gaz od 9 m. Brzina je 20,2 čvorova. Pogon omogućavaju 3 dizel motora, *[[Wärtsilä]]* 12V46D (13&nbsp;860&nbsp;kW/18&nbsp;590 ks svaki), i 3 dizel motora *[[Wärtsilä]]* 16V46D (18&nbsp;480&nbsp;kW/24&nbsp;780 ks svaki), s ukupno 104 MW, koji osim što pokreću 3 azimutne *Asea Brown Boveri (ABB) Azipod* pogonske elektro-gondole (svaka 20 MW), zadovoljavaju i svu brodsku potrošnju električne energije. U brod je instalirano ukupno 5500&nbsp;km električnih kabela. Potrošnja goriva je 12 t na sat.

## Interijeri
U najveći putnički brod ugrađeni su mnogi noviteti. Unutrašnjost je tematski podijeljena na četvrti (*"neighborhoods"*)
 po uzoru na tematske parkove, oko središnjeg parka (*Central park*) s tropskim biljem i stablima do 7 metara visine. Također, na krmi je instaliran otvoreni amfiteatar oko bazena (*AquaTheater*). Od Ukupno 2700 kabina, 28 je dvoetažnih, "*Loft"* apartmana.

## Destinacije
Fort Lauderdale na Floridi predviđen je kao bazna luka za polaske na krstarenja s itinererima na istočnim i zapadnim Karibima. Na prvo putovanje isplovio je 1. prosinca 2009. iz Fort Lauderdalea, na Floridi za Labadee na Haitiju, dok standardna sedmodnevna krstarenja pristaju i u St. Thomasu na Američkim djevičanskim otocima, Philipsburgu na Nizozemskim Antilima i u Nassau na Bahamima.

## Povezano
* **[[Klasa Oasis]]**
** *[[MS Allure of the Seas]]*

## Galerija

Datoteka:Oasis_of_the_Seas,_October_30_2009.jpg|*Oasis of the Seas* isplovljava za SAD 30, listopada 2009.
Datoteka:Oasis of the Seas interior.jpg|Unutrašnjost
Datoteka:Oasis of the Seas -Fort Lauderdale, Florida, USA-24Nov2009.jpg|U Fort Lauderdaleu na Floridi, 2009.
Datoteka:Oasis of the Seas 1.jpg|Unutrašnjost


## Izvori

## Vanjske veze

* Službena stranica - oasisoftheseas.com  
** Službena stranica foto galerija  
* Službena stranica - royalcaribbean.com 
* Grafički prikaz - theatlantic.com  
* STX Europe  
* ship-technology.com 
** ship-technology.com - Specifications